Владислав Львович Бенин 1954 йылдың 24 июлендә Пенза ҡалаһында актерҙар ғаиләһендә тыуған. Уның әсәһе Римма Ивановна Байковаxa0— СССР Дәүләт премияһы лауреаты, РСФСР-ҙың һәм БАССР-ҙың атҡаҙанған артисы, атаһыxa0— Бенин Лев Ароновичxa0— Башҡортостандың халыҡ артисы. Владислав Бениндың бала сағы ысын мәғәнәһендә сәхнә шаршауҙары араһында үтә. Өфө 1-се һанлы урта мәктәбендә уҡый, бөтә актерҙар балалары кеүек, театраль сезонына ярашлы йәшәй. Үҫмер йылдары театр менән бәйле була, ул монтировщик та, яҡтыртыусы ла булып эшләй, хатта телевидение режиссеры пульты алдында булып өлгөрә. Шул ваҡыттанxa0— шиғриәткә һәм драматургияға һөйөүе.